  Туспуктэм: vk.com (Александр Варшавский) Анжелика Тихонова корреспондент Сьӧлта каргуртысь Евгений Филатов «уйпал амалэн ветлон» дисциплинаын Спорт туризмъя Россилэн нырысетӥ чемпионатаз кык зарни медаль утӥз. Ӵошатсконъёс Марий Элын ортчизы. Со сярысь Удмуртиысь физкультурая, спортъя но егитъёсын ужан политикая министр Александр Варшавский «ВКонтакте» мерлыко вотэсысь бамаз ивортӥз. Евгений толалтэ куасэн бызьылэ, гужем капчи атлетикаен выре, велосипедэн ворттылэ. Нош уйпал амалэн нырысетӥ арзэ гинэ ветлэ ай. Кемалась ик ӧвӧл, воргорон Воткаын ортчем «Битва на Лебедином озере» ӵошатсконын но нырысетӥ луиз. Уй-нунал ӵоже 157,6 иськем ортчиз. Марий Элын ӵошатсконъёсын Удмуртиысь мукет ӵошатскисьёс но кужымзэс мертазы. Иван Силин но Сергей Варзегов 4-тӥ но 5-тӥ интыосты басьтӥзы. Нош огъя Удмуртилэн командаез 5-тӥ луиз.  Тегъёс: Спорт Удмуртия Россия  